Antonie Løchen

Antonie Løchen (født 13. juli 1850, død 30. april 1933) var en norsk venstrepolitiker og kvinnesakskvinne i Trondheim. Hun stiftet Trondhjems Kvinnesaksforening, som hun også ledet. Hun var også aktiv i Foreningen til Dyrenes Beskyttelse.

Bakgrunn

Hun vokste opp på Sundnes bruk i Inderøy, og giftet seg i 1874 med sitt søskenbarn, Olaf Løchen. Antonie og Olaf Løchen fikk to barn, datteren Margit ble gift med arkitekten og maleren Gabriel Kielland; de fikk sønnen Olav. Sønnen Finn ble disponent i et trelastfirma i Oslo. 

Barneboka Smaahistorier om dyr inneholder dels fortellinger fra barndommen i Inderøy og Mosvik, dels fortellinger motivert av hennes engasjement for dyrebeskyttelsen.  Boka ble gjenutgitt i 2016 av Mosvik historielag. ISBN 978-82-91273-32-7 Smaahistorier om dyr; Mosvik museum og historielags hjemmeside Noen tekstene derfra ble gjenbrukt i Christian Killengreens Lesebok for folkeskolen (1926).  Hun var venn av og brevvekslet med eventyrsamleren Peter Christen Asbjørnsen, og har også skrevet «Ungdomsminde om P. Chr. Asbjørnsen»,Nordmandsforbundets julenummer 1926.

I Trondheim bodde de i Munkegata 30, vis-à-vis Stiftsgården. Olaf Løchen hadde sitt sakførerkontor i tilknytning til leiligheten.Folketelling 1885 for 1601 Trondheim kjøpstad; DigitalarkivetSigrid Haavik. «Antonie Løchen – 'troende til alt mulig'». I Eynni Idri, årbok for Inderøy museums- og historielag 2008

 Politikk 
Hun var en av de første kvinnene som ble valgt inn i kommunestyret i Trondheim. I 1901 ble hun Venstre-representant sammen med Thora Storm. 

Antonie Løchen regnes som stifteren av Trondhjems Kvindesagsforening i januar 1885;Trondhjems kvinnesaksforenings arkiv 1885-1995 finnes på NTNU Universitetsbiblioteket, Gunnerusbiblioteket stiftelsesmøtet fant sted hjemme hos henne.  Kronikk: Pionerer i stemmerettskampen ; Adresseavisen, 23.2.2013Marthe Lund Jensen: «Trondhjems Kvinnesaksforening» (s. 45–62). I «Fra veldedighet til kvinnesak». NTNU, 2015Gudrun Bergslid: Trondhjems Kvinnesaksforening 1885–1967, Trondheim, 1967 Hun var formann i foreningen 1887–1888 og 1891–1892.

I 1887 holdt Antonie Løchen et foredrag; «Om kvindelighed» i Trondheim, hvor hun bl.a. forteller: «I mine forældres ungdom, altsaa for snart 50 aar siden, var det aldrig tale om, at kvinder skulde lære at svømme, saa der var ingen anledning til debat om svømmings tilladelighed ligeoverfor kvindeligheden. Bade sig gjorde de dog, men – i yderste hemmelighed ! Kvinder maatte aldrig tale om at de badede sig, – fy, det vilde være frygtelig upassende ! Nei, man listede sig ned til søen eller badeanstalten, for at mændene ikke skulle se det, og mødte man saa en af dem, og man troede at han forstod, i hvilken uanstendig hensigt man var gaaet ud, da var man nær ved at synke i jorden af undseelse». Foredraget ble trykt i tidsskriftet Nylænde samme år.   Foredraget «Sundheden og kvindesagen» fra 1885 ble utgitt som pamflett. 

Ekteparet Løchen tilhørte Venstremiljøet i Trondheim i 1880-årene, et miljø hvor lagmann Jacob Lindboe var en nøkkelperson. Hun har skrevet om dette i en serie avisartikler «Minner fra lørdagskveldene i lagmann Lindboes hjem».Nidaros 25., 27. og 30. mai 1922; jfr    

Løchen var også engasjert i Foreningen til Dyrenes Beskyttelse.Sverresborg Trøndelag Folkemuseum har i sine samlinger et diplom fra Foreningen til dyrenes beskyttelse i Trondhjem og omegn som er signert av blant andre Antonie Løchen. Hun ble tildelt Foreningen til Dyrenes Beskyttelses sølvmedalje ved dens 60-årsjubileum i 1919.  

Antonie Løchens veg på Byåsen i Trondheim ble oppkalt etter henne i 1965. Gatenavn:  Stiftet Trondhjems Kvinnesaksforening9 ; Adresseavisen, 17.10.2006

 Referanser 

 Eksterne lenker 


Kategori:Lokalpolitikere i Trondheim
Kategori:Venstre-politikere i Sør-Trøndelag
Kategori:Norske kvinnesaksforkjempere
Kategori:Medlemmer av Norsk Kvinnesaksforening
Kategori:Personer fra Inderøy kommune